3 oyda O‘zbekistonga 14ta davlatdan parranda go‘shti import qilingan. Bu haqda Davlat statistika qo‘mitasi ma’lumot berdi. Foto: TASS Qo‘mita xabariga ko‘ra, 2022 yilning yanvar-mart oylarida O‘zbekistonga 14ta davlatdan qiymati 11,7 mln AQSh dollariga teng bo‘lgan 12,4 ming tonna parranda go‘shti import qilingan. Parranda go‘shti importi o‘tgan yilning mos davri bilan solishtirilganda 1,1 ming tonnaga oshgan. 2022 yilning dastlabki 3 oyida O‘zbekiston eng ko‘p parranda go‘shtini import qilgan davlatlar orasida Polsha yetakchilik qilmoqda – 3,3 ming tonna. Ushbu ko‘rsatkich qolgan davlatlar kesimida quyidagicha ko‘rinish oldi: Turkiya – 2,7 ming tonna;   Rossiya – 1,7 ming tonna;   Belgiya – 1,6 ming tonna;   AQSh – 828,5 tonna;   Litva – 484 tonna;   Niderlandiya – 428 tonna;   Germaniya – 261 tonna. Bundan oldin O‘zbekistonga baliq asosan Rossiyadan olib kelinayotgani xabar berilgandi.